CELEX: 62010TO0015(02)
Language: mt
Date: 2011-03-25
Title: Digriet tal-Qorti Ġenerali (L-Ewwel Awla) tal-25 ta’ Marzu 2011.#Mariyus Noko Ngele vs Il-Kummissjoni Ewropea et.#Responsabbiltà mhux kuntrattwali – Rikors parzjalment ippreżentat quddiem qorti li ma għandhiex ġurisdizzjoni – Rikors parzjalment inammissibbli – Nuqqas ta’ rabta kawżali – Rikors parzjalment manifestament infondat fid-dritt – Artikoli 111 u 114 tar-Regoli tal-Proċedura tal-Qorti Ġenerali.#Kawża T-15/10.

Digriet tal-Qorti Ġenerali (L-Ewwel Awla) tal-25 ta’ Marzu 2011 – Noko Ngele vs Il-Kummissjoni et
      (Kawża T-15/10)
      “Responsabbiltà mhux kuntrattwali – Rikors parzjalment ippreżentat quddiem qorti li ma għandhiex ġurisdizzjoni – Rikors parzjalment inammissibbli – Nuqqas ta’ rabta kawżali – Rikors parzjalment manifestament infondat fid-dritt – Artikoli 111 u 114 tar-Regoli tal-Proċedura tal-Qorti Ġenerali”
      1.                     Proċedura - Rikors ta’ persuna fiżika jew ġuridika kontra persuni fiżiċi jew ġuridiċi oħrajn jew intiż sabiex jikkontesta
            deċiżjonijiet ta’ qrati nazzjonali jew l-aġir ta’ Stat Membru - Nuqqas ta’ ġurisdizzjoni tal-Qorti tal-Unjoni (Artikoli 256
            TFUE, 268 TFUE u 340(2) TFUE; Statut tal-Qorti tal-Ġustizzja, Artikolu 51 u Artikolu 1 tal-Anness I) (ara l-punti 37-41)
      2.                     Proċedura - Rikors intiż sabiex tinkiseb l-adozzjoni ta’ pożizzjoni mill-Qorti Ġenerali permezz ta’ dikjarazzjoni - Nuqqas
            ta’ ġurisdizzjoni tal-Qorti Ġenerali (Artikolu 256 TFUE) (ara l-punti 42, 43)
      3.                     Responsabbiltà mhux kuntrattwali - Kundizzjonijiet - Illegalità - Dannu - Rabta kawżali - Assenza ta’ waħda mill-kundizzjonijiet
            – Ċaħda tar-rikors għad-danni kollu kemm hu (Artikolu 340(2) TFUE) (ara l-punti 44, 45)
      4.                     Responsabbiltà mhux kuntrattwali - Kundizzjonijiet - Rabta kawżali - Kunċett - Aġir tar-rikorrent li jikkostitwixxi l-kawża
            tad-dannu allegat - Aġir ilmentat mhux imputabbli lill-istituzzjoni konvenuta - Nuqqas ta’ rabta kawżali - Rikors manifestament
            infondat fid-dritt (Artikolu 340(2) TFUE; Regoli tal-Proċedura tal-Qorti Ġenerali, Artikolu 111) (ara l-punti 52-58, 65, 66)
      5.                     Proċedura - Kundizzjonijiet għall-ammissibbiltà tar-rikorsi - Talbiet intiżi sabiex tinkiseb id-dikjarazzjoni tan-natura eżekuttiva
            tas-sentenza li għandha tingħata mill-Qorti Ġenerali - Rikors mingħajr skop - Inammissibbiltà (Artikoli 280 TFUE u 299 TFUE;
            Statut tal-Qorti tal-Ġustizzja, Artikolu 60) (ara l-punti 75, 76)
      Suġġett
      
         
               Rikors għad-danni intiż għall-kumpens għad-dannu materjali allegatament subit mir-rikorrent minħabba l-impossibbiltà li jipproċedi
                  għall-irkupru ta’ dejn u għad-dannu morali allegatament subit mir-rikorrent minħabba t-tressiq ta’ proċeduri kriminali kontrih
                  fil-Belġju.
               
            Dispożittiv
      
         
                  1)
               
               
                  
               
               
                  	Ir-rikors huwa miċħud bħala ppreżentat quddiem qorti li ma għandhiex ġurisdizzjoni sabiex tieħu konjizzjoni tiegħu sa fejn
                     dan huwa intiż kontra AT, AU, AV u AW.
                  
               
            
         
                  2)
               
               
                  
               
               
                  	Il-kap tat-talbiet ta’ Mariyus Noko Ngele intiż li l-Qorti Ġenerali taqta’ u tiddeċiedi li ċ-Centre pour le développement
                     des entreprises (CDE) qatt ma ssostitwixxa ċ-Centre pour le développement industriel (CDI) u li ċ-CDE ma għandux eżistenza
                     legali u personalità ġuridika fil-Belġju huwa miċħud bħala mressaq quddiem qorti li ma għandhiex ġurisdizzjoni sabiex tieħu
                     konjizzjoni tiegħu.
                  
               
            
         
                  3)
               
               
                  
               
               
                  	It-talba ta’ Noko Ngele intiża li l-Qorti Ġenerali tordna l-eżekuzzjoni ta’ din is-sentenza hija miċħuda bħala inammissibbli.
               
            
         
                  4)
               
               
                  
               
               
                  	Il-kumplament tar-rikors huwa miċħud bħala manifestament infondat fid-dritt.
               
            
         
                  5)
               
               
                  
               
               
                  	Noko Ngele huwa kkundannat għall-ispejjeż relatati ma’ dawn il-proċeduri kif ukoll mal-proċeduri għal miżuri provviżorji.